ปลัดคลังคนใหม่ลุยทำงบสมดุล5ปี
คลังระดมผู้บริหารกำหนดภารกิจทำงาน เพื่อดันให้งบประมาณของประเทศกลับเข้าสู่ภาวะสมดุลภายใน 5 ปี
1 ต.ค. 2553

คลังระดมผู้บริหารกำหนดภารกิจทำงาน เพื่อดันให้งบประมาณของประเทศกลับเข้าสู่ภาวะสมดุลภายใน 5 ปี
นายอารีพงศ์ ภู่ชอุ่ม ปลัดกระทรวงการคลังคนใหม่ เข้ากระทรวงการคลังกราบเคารพสิ่งศักดิ์สิทธิ์ปีระจำกระทรวง และให้สัมภาษณ์ว่า ในช่วงบ่ายนี้ นายกรณ์ จาติกวณิช รมว.คลัง จะเรียกประชุมผู้บริหารระดับสูงทั้งกระทรวง เพื่อกำหนดการทำงานของแต่ละกรมกองให้ชัดเจน โดย รมว.คลังมีเป้าหมายภายใน 3 เดือน ให้มีการกำหนดการงานของกระทรวงให้ชัดเจน เพื่อที่จะทำงบสมดุลให้ได้ภายใน 5 ปี
ทั้งนี้ การทำงบสมดุลภายใน 5 ปี จะต้องมีงบประมาณด้านการลงทุนไม่ต่ำกว่า 25% ซึ่งกระทรวงการคลังในฐานะที่เป็นผู้บริหารเงินของประเทศ ต้องกำหนดยุทธศาตร์รายจ่ายการลงทุน และการหารายได้ให้สอดคล้องกับยุทธศาสตร์การพัฒนาของประเทศ
สำหรับนายอารีพงศ์ ก่อนหน้านี้เป็นอธิบดีกรมสรรพสามิตได้ 1 ปี ก็ได้รับการแต่งตั้งเป็นปลัดกระทรวงการคลังในวัย 53 ปี